Diari Oficial de la Generalitat Valenciana


Sumari del DOGV 9519, del 25-01-2023 (2023/610)

Anunci de 20 de gener de 2023, de la Conselleria d'Agricultura, Desenvolupament Rural, Emergència Climàtica i Transició Ecològica, per a l'alienació d'aprofitaments forestals de fusta cremada en forests propietat de la Generalitat Valenciana. 2023/CS1024/CS1020/CS1018/CS011CS1011.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9519

Data del DOGV
:   25-01-2023

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2023/610


Data del document
:   20-01-2023

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Anunci

Correcció d'errades

 Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * contracte administratiu

Anunci de 20 de gener de 2023, de la Conselleria d'Agricultura, Desenvolupament Rural, Emergència Climàtica i Transició Ecològica, per a l'alienació d'aprofitaments forestals de fusta cremada en forests propietat de la Generalitat Valenciana. 2023/CS1024/CS1020/CS1018/CS011CS1011. [2023/610]  
1. Objecte  
Convocar la subhasta per a l'alienació dels aprofitaments forestals de fusta cremada, en les forests d'utilitat pública propietat de la Generalitat Valenciana relacionades en l'annex I.  
  
2. Termini d'execució de l'aprofitament  
Els aprofitaments i treballs de millora en la forest s'han de realitzar en un termini de 4 mesos.  
  
3. Tramitació, procediment i tipus de licitació  
3.1. L'alienació la realitzarà la Direcció Territorial de la Conselleria d'Agricultura, Desenvolupament Rural, Emergència Climàtica i Transició Ecològica de Castelló.  
3.2. La tramitació i el procediment es realitzaran d'acord amb els principis de publicitat, objectivitat, imparcialitat, transparència i de concurrència competitiva, recollits en l'article 15.5 de la Llei 43/2003, de 21 de novembre, de forests, així com amb el que es disposa en el Decret 205/2020, d'11 de desembre, del Consell, de regulació dels aprofitaments forestals en forests privades i l'alienació d'aprofitaments forestals en forests gestionades per la Generalitat i la resta de legislació forestal que li siga aplicable.  
3.3. El tipus de licitació serà oberta, de tramitació ordinària i es realitzarà mitjançant subhasta  
3.4. La manera de liquidació serà a risc i ventura.  
3.6. Preu mínim sense IVA, 3 euros /tona  
3.6. La modalitat de pagament serà mitjançant execució de millores en les forests  
  
4. Capacitat del licitador  
No s'estableix la necessitat d'acreditar solvència tècnica, financera o econòmica.  
No estaran capacitades les persones que estiguen incurses en alguna de les prohibicions de contractar contemplades en la legislació de contractes del sector públic.  
  
5. Documentació requerida i model de proposició  
La documentació requerida per a la presentació de les ofertes ve desglossada en la clàusula novena del plec general de condicions administratives per a l'alienació d'aprofitaments forestals en muntanyes propietat de la Generalitat, i en la cinquena del plec particular de condicions economicoadministratives, en la qual també es poden consultar els models de declaració responsable que ha de presentar el licitador i de proposició econòmica.  
  
6. Lloc i termini de presentació de les proposicions  
6.1. El termini per a la presentació de les ofertes serà de 10 dies a comptar de l'endemà de la publicació d'aquest anunci en el Diari Oficial de la Generalitat Valenciana.  
6.2. Els sol·licitants presentaran l'oferta i la documentació corresponent en sobre tancat dirigit al director territorial de la Conselleria d'Agricultura, Desenvolupament Rural, Emergència Climàtica i Transició Ecològica de Castelló, en qualsevol de les formes previstes en l'article 16 de la Llei 309/2015, del procediment administratiu comú de les administracions públiques. Els sobres que siguen entregats sense tancar seran rebutjats.  
6.3. Per a les ofertes enviades per correu certificat, el licitador haurà de justificar la data d'imposició de l'enviament en les oficines de Correus i anunciar a l'òrgan de contractació la remissió de l'oferta mitjançant télex, telegrama o telefax en el mateix dia.  
6.4. Sense la concurrència d'aquests requisits, l'oferta no serà admesa, si és rebuda per l'òrgan de contractació amb posterioritat a la data de terminació del termini assenyalat en l'anunci. Transcorreguts, no obstant això, els deu dies naturals següents a la indicada data sense haver-se rebut l'oferta, aquesta no serà admesa en cap cas.  
6.5. No s'acceptaran aquelles proposicions que tinguen omissions, errors o ratllades que impedisca conéixer clarament tot allò que l'administració estime fonamental per a l'oferta.  
  
7. Lloc i data de realització de la licitació  
7.1. L'obertura de pliques tindrà lloc el 13 de febrer de 2022, a les 12.00 hores, en la Direcció Territorial de Castelló de la Conselleria d'Agricultura, Desenvolupament Rural, Emergència Climàtica i Transició Ecològica, situada en l'edifici PROP, avinguda Germans Bou núm. 47, de Castelló de la Plana.  
7.2. En cas de resultar deserta la subhasta, se celebrarà una segona licitació, sota el mateix tipus de taxació i condicions, el primer dia hàbil deu dies després de la primera convocatòria sense previ avís, tancant-se el termini per a la presentació de pliques el dia hàbil anterior a les 14.30 hores, moment en el qual haurà de constar la documentació en el registre d'aquesta Direcció Territorial situat en l'edifici PROP indicat en l'apartat anterior. En cas de resultar desertes ambdues, correspon a la Direcció Territorial de Castelló de la Conselleria d'Agricultura, Desenvolupament Rural, Emergència Climàtica i Transició Ecològica, licitar-la novament.  
  
8. Condicions economicoadministratives  
Les condicions econòmic administratives que regeixen en l'alienació dels aprofitaments objecte de licitació són les establides en el plec general de condicions administratives per a l'alienació d'aprofitaments forestals en muntanyes propietat de la Generalitat, confeccionat per la Direcció General de Medi Natural i Avaluació Ambiental, de 14 de juliol de 2017, i el plec particular de condicions econòmiques administratives específic per a aquesta convocatòria.  
  
Aquests documents es troben a la disposició de les persones interessades en la Direcció Territorial de la Conselleria d'Agricultura, Medi Ambient, Canvi Climàtic i Desenvolupament Rural de Castelló, situada en l'avinguda Germans Bou núm. 47, Edifici PROP, de Castelló de la Plana, i en el web https://agroambient.gva.es/es/web/medio-natural/aprovechamientos-forestales  
  
9. Condicions tècniques/facultatives  
9.1. Les condicions tècniques/facultatives d'aplicació a aquesta licitació seran les establides en:  
a) El plec general de condicions tècniques facultatives per a l'alienació d'aprofitaments forestals en muntanyes gestionades per la Generalitat, confeccionat per la Direcció General de Medi natural i Avaluació Ambiental, el 14 de juliol de 2017. Conforme amb el que s'estableix en l'annex II de l'Ordre 10/2015, de 8 d'abril de 2015, de la Conselleria d'Infraestructures, Territori i Medi Ambient, per la qual es regulen els aprofitaments forestals en la Comunitat Valenciana.  
b) El plec de condicions particulars tècniques facultatives per a l'alienació dels aprofitaments forestals redactat per a cada muntanya i tipus d'aprofitament d'aquesta licitació. Cada concessionari haurà de subscriure el plec corresponent a l'aprofitament adjudicat.  
  
Aquests documents es troben a la disposició de les persones interessades en la Direcció Territorial de la Conselleria d'Agricultura, Medi Ambient, Canvi Climàtic i Desenvolupament Rural de Castelló, situada en l'avinguda Germans Bou núm. 47, Edifici PROP, de Castelló de la Plana, i en el web https://agroambient.gva.es/es/web/medio-natural/aprovechamientos-forestales.  
9.2. Seran aplicable les recomanacions tècniques que descriuen i orienten actuacions per a la millora de la gestió i provisió de serveis, que indica el Decret 58/2013, de 3 de maig, del Consell, pel qual s'aprova el Pla d'Acció Territorial Forestal de la Comunitat Valenciana.  
  
  
10. Supletori  
En allò no previst en el present anunci i plecs que l'acompanyen, s'estarà al que es disposa en el text refós de la Llei de contractes del sector públic (TRLCSP), i en el Decret 205/2020, d'11 de desembre, del Consell, de regulació dels aprofitaments forestals en muntanyes privades i l'alienació d'aprofitaments forestals en muntanyes gestionades per la Generalitat.  
  
Castelló de la Plana, 20 de gener de 2023.- El director territorial de la Conselleria d'Agricultura, Desenvolupament Rural, Emergència Climàtica i Transició Ecològica, p. s. (Resolució de 19 de setembre de 2022), el cap del Servei Territorial d'Agricultura: Matías Castelló Aranda.